ועדת הכספים, כנסת 20, פרוטוקול מספר 212, 2015-12-23 10:55

משה גפני: אני פותח את הישיבה.

משה גפני: על סדר היום אישור מוסדות ציבור לעניין סעיף 46 לפקודת מס הכנסה (רשימה שסימנה 8-237-15).

<ארז אורעד: כבוד היושב ראש הרב גפני וחברי ועדת הכספים, אני מתכבד להציג בפניכם את הרשימה המומלצת להטבות לפי סעיף 46 לעניין פקודת מס הכנסה, רשימה שסימנה 8-237-15.

<ארז אורעד: מוסדות הציבור האלה מומלצים להיות מוסדות ציבור שמוכרים לעניין סעיף 46 לצורך הטבות מס לתורמים.

משה גפני: יש בעיות?

<ארז אורעד: כל מוסדות הציבור שנבדקו, נבדקו על ידי אנשי מחלקת מוסדות ציבור, מלכ"רים, ועברו את הוועדה הפנימית ברשות המסים.

<ארז אורעד: נמצא שיש להם אישור ניהול תקין והרשימה כאן לפניכם.

משה גפני: בנימין?

<בנימין למקין: לכולם יש אישור ניהול תקין.

משה גפני: יש למישהו השגות על הרשימה הזאת?

בצלאל סמוטריץ': כן.

בצלאל סמוטריץ': למיטב ידיעתי סעיף 46 ניתן לגופים, לעמותות, למלכ"רים שפועלים לרווחתם של אזרחי מדינת ישראל.

בצלאל סמוטריץ': הסעיף הראשון כאן ברשימה, אליפלט, אזרחים למען ילדי פליטים - - -

אחמד טיבי: יש שלושה דברים.

אחמד טיבי: זה הרביעי.

סתיו שפיר: - - חברים בוועדה.

סתיו שפיר: בלי טובות, נכון?

אחמד טיבי: מה זה טובות?

אחמד טיבי: אתם עושים להם טובות.

אחמד טיבי: מישהו עושה להם טובות?

אחמד טיבי: תפסיקי להיות צבועה.

אחמד טיבי: תפסיקי להיות צבועה.

אחמד טיבי: אתמול החלטתם שלושה דברים ופתאום את תוקעת את הערבים.

סתיו שפיר: תעשה פופוליזם.

אחמד טיבי: חצופה.

אחמד טיבי: צבועה.

משה גפני: אחמד, עזוב, אני תכף אדבר עם עודד.

אחמד טיבי: שמאלנית ששונאת ערבים.

אחמד טיבי: את צבועה ואני לא רוצה שתגידי לי שלום.

אחמד טיבי: את לא ראויה לשלום.

אחמד טיבי: חצופה.

אחמד טיבי: העברת שלושה דברים ואת תוקעת את הערבים.

אחמד טיבי: את שונאת ערבים.

אחמד טיבי: את מתנשאת על הערבים ועל מזרחיים.

סתיו שפיר: זה לא משנה אם זאת העברה.

סתיו שפיר: באמת, אחמד, אין לך בושה להגיד דבר כזה.

סתיו שפיר: אני אשאל שאלות על כל העברה תקציבית.

סתיו שפיר: לא עושים איפה ואיפה, באמת, עם כל הכבוד.

משה גפני: בצלאל, בבקשה.

מכלוף מיקי זוהר: אנחנו מתחילים משם המוסד הראשון, אליפלט.

מכלוף מיקי זוהר: אזרחים למען ילדי הפליטים.

מכלוף מיקי זוהר: יש שם סעד, בריאות וכולי.

מכלוף מיקי זוהר: אין לי מושג מה המשמעות של העמותה הזאת אבל אני סובר - - -

מיכל רוזין: למה אתה מדבר אם אין לך מושג?

מכלוף מיקי זוהר: אני אומר את זה בציניות.

מכלוף מיקי זוהר: אני סובר שמשמעותה של העמותה היא טיפול ועידוד וחיזוק הרעיון של הפליטים במדינת ישראל.

בצלאל סמוטריץ': מסתננים.

בצלאל סמוטריץ': אין פליטים.

מכלוף מיקי זוהר: המסתננים, יותר נכון.

מיכל רוזין: אתה לא יודע.

מיכל רוזין: אתה לא בודק.

בצלאל סמוטריץ': מהגרי עבודה.

מיכל רוזין: אין לך מושג.

מכלוף מיקי זוהר: אני חושב שאנחנו כמדינה אמרנו אמירה ברורה, שאנחנו רוצים לטפל בתופעת המסתננים בכל דרך שיש לנו ואנחנו מתנגדים באופן נחרץ להסתננות בלתי חוקית למדינת ישראל.

מכלוף מיקי זוהר: לכן אני חושב שהמוסד הזה צריך להיבחן היטב מבחינת הרעיון שהוא מוביל ומה הוא עושה ביום יום.

משה גפני: תודה.

משה גפני: ארז, אני רוצה לדעת, אתם בדקתם את העמותה הזאת?

<ארז אורעד: אנחנו בדקנו את העמותה.

משה גפני: מה היא עושה?

<ארז אורעד: העמותה הזאת למעשה הוקמה באפריל -2012.

משה גפני: רק רגע.

סתיו שפיר: זה פשוט לא ייאמן.

<ארז אורעד: אין כאן מרכיב של שנאה.

<ארז אורעד: ממש לא.

מיכל רוזין: לילדים קטנים.

<ארז אורעד: לא.

סתיו שפיר: בעיקר מרכיב של בורות.

סתיו שפיר: לא של שנאה.

מיכל רוזין: ממש בורות.

מיכל רוזין: אין לך מושג.

מכלוף מיקי זוהר: בורות זה החלק שלך סתיו שפיר.

מכלוף מיקי זוהר: את מוכיחה את זה כל פעם מחדש.

משה גפני: אני חושב שהוויכוח הזה חשוב.

משה גפני: אני ביקשתי ואני מבקש לא להפריע.

משה גפני: יש כאן את איש המקצוע ואני רוצה שהוא יגיד מה זה.

<ארז אורעד: אנחנו עשינו כאן הבחנה בין עידוד כפי שאתה טוען לו לבין צרכים אלמנטריים הומניטריים בסיסיים.

<ארז אורעד: לאחר בדיקה והתלבטות, ואני אגיד לכם גם במה עוסקת העמותה.

<ארז אורעד: העמותה הזאת הוקמה בעקבות השלכת בקבוקי תבערה באפריל 2012 על גנון בדרום תל אביב, שם שהו 21 תינוקות ופעוטות.

אחמד טיבי: למה לא צילמת את ה-...? אני הבוקר מצלם.

אחמד טיבי: עושים הצגות מהכול.

סתיו שפיר: אנחנו עושים הצגות.

אחמד טיבי: את מלכת ההצגות בוועדת הכספים.

אחמד טיבי: מלכת ההצגות.

מכלוף מיקי זוהר: נכון.

מכלוף מיקי זוהר: אנחנו תמימי דעים, אחמד.

אחמד טיבי: מלכת ההצגות זאת את.

אחמד טיבי: את חברת כנסת צבועה.

אחמד טיבי: את תקעת את ההעברות למגזר הערבי.

אחמד טיבי: את.

אחמד טיבי: את והמחנה הציוני.

אחמד טיבי: את אישית.

מכלוף מיקי זוהר: אחמד, היא תעשה על זה היום פוסט בפייסבוק.

אחמד טיבי: את נגד המגזר הערבי.

מכלוף מיקי זוהר: אחמד, אל תדאג, יהיה גם פוסט בפייסבוק.

סתיו שפיר: אם אתה חושב שאני לא אשאל שאלות, זה פשוט לא יקרה.

סתיו שפיר: כל שקל שעובר, יש לי אחריות לפקח עליו.

אחמד טיבי: מה זה לפקח?

אחמד טיבי: כולם מפקחים.

מכלוף מיקי זוהר: היא לוחמת צדק.

מכלוף מיקי זוהר: אתמול הסכמת להעברה של שלושה דברים ופתאום את תוקעת את הערבים.

סתיו שפיר: שאלתי שאלות.

אחמד טיבי: למה את תוקעת את הערבים?

סתיו שפיר: אני אשאל שאלות על כל העברה.

אחמד טיבי: העברתם אתמול לרווחה, העברתם לניצולי שואה, חוץ מאשר לערבים.

אחמד טיבי: זה לא הוגן.

סתיו שפיר: כל שאל שמועבר, אני אשאל.

אחמד טיבי: לא, זה לא הוגן.

סתיו שפיר: כל שקל שעובר, אני אוודא לאן הוא עובר.

סתיו שפיר: זה התפקיד שלי.

אחמד טיבי: להעביר לערבים.

משה גפני: הפסקה שלוש דקות.

אחמד טיבי: התפקיד שלך לתקוע את הערבים ולהעביר לרווחה.

אחמד טיבי: לערבים זה לא רווחה?

אחמד טיבי: אנשים מתים מרעב.

אחמד טיבי: המפלגה ההיסטורית שלך לא העבירה כסף.

אחמד טיבי: אני מתקן את העוול הזה.

אחמד טיבי: את גורמת נזק.

אחמד טיבי: את מתנשאת על שכבות חלשות.

אחמד טיבי: בחיים לא ראית ילד.

אחמד טיבי: את לא יודעת איפה הוא לומד, לא יודעת מה זה עוני של ישובים ערבים.

אחמד טיבי: תפסיקי לדקדק בדקויות.

אחמד טיבי: את תוקעת פיתוח של ערבים.

אחמד טיבי: את תוקעת תרבות.

אחמד טיבי: זה מה שאת עושה.

אחמד טיבי: צבועה.

אחמד טיבי: צבועה.

אחמד טיבי: את סמל הצביעות של הפוליטיקה הישראלית.

מיכל רוזין: איזה שטויות.

מיכל רוזין: אתה חתום על הסכמים בינלאומיים.

מיכל רוזין: איזה שטויות אתה מדבר.

מיכל רוזין: אתה לא מבין כלום בנושא הזה.

מיכל רוזין: אתה לא מבין בנושא הזה ואתה מוביל אותה.

מיכל רוזין: שנאת זרים, זה מה שמוביל אותך.

מיכל רוזין: הזמן יבחן אותך.

מיקי לוי: בצלאל, השכל הישר.

מיקי לוי: אנחנו העם היהודי.

מיקי לוי: כך עשו לילדים שלנו באירופה.

בצלאל סמוטריץ': אוי, די, מספיק.

מיקי לוי: מדובר בילדים.

בצלאל סמוטריץ': אף אחד לא עשה לילדים שלנו באירופה.

מיקי לוי: מדובר בילדים.

מיקי לוי: אני פונה לשכל הישר שלכם.

בצלאל סמוטריץ': יש להם מעונות.

מיכל רוזין: מה זה יש להם מעונות?

מיכל רוזין: מאיפה יש להם מעונות?

מיכל רוזין: אתה פופוליסט ואין לך מושג על מה אתה מדבר.

מיקי לוי: אלה ילדים, בצלאל, עזבו את הוויכוחים האלה.

בצלאל סמוטריץ': לא הבנתי.

בצלאל סמוטריץ': אתה רוצה פה עכשיו עוד מיליון ילדים זרים כי הם ילדים?

מיקי לוי: לא אמרתי.

בצלאל סמוטריץ': זה מה שיקרה.

מיכל רוזין: הם כאן.

מיכל רוזין: הם לא הולכים מכאן.

מיכל רוזין: אתה רוצה שהם ימותו?

בצלאל סמוטריץ': אני רוצה להוציא אותם.

מיכל רוזין: שבעה מתו בשנה אחת.

מיכל רוזין: זה לא מעניין אותך?

בצלאל סמוטריץ': הם לא מתו בגללנו.

בצלאל סמוטריץ': תפסיקי.

מיכל רוזין: היית פעם בגן כזה?

בצלאל סמוטריץ': 700 ילדים יהודים.

מיכל רוזין: חוט החשמל תולה מלמעלה והם לא רואים את אור השמש.

מיכל רוזין: עד עכשיו הערכתי אותך עם טיעונים לעניין.

מיכל רוזין: הם מקבלים יותר?

מיכל רוזין: אף אחד לא נהרג בגלל התנאים?

מיכל רוזין: נו, באמת.

מיכל רוזין: איזה שטויות אתה מדבר.

מיכל רוזין: ראית פעם איך מתייחסים אליהם בעולם?

מיכל רוזין: עשית מחקר?

מיכל רוזין: קראת משהו מהמחקרים?

בצלאל סמוטריץ': צריך להוציא אותם ולא להחזיק אותם.

מיכל רוזין: רוצה לענות ילדים קטנים שימותו בגני הילדים.

בצלאל סמוטריץ': אף אחד לא מענה אותם.

מיכל רוזין: אין להם תרופות ואין להם אוכל.

בצלאל סמוטריץ': די.

בצלאל סמוטריץ': מספיק.

בצלאל סמוטריץ': אז בואי נדאג שהמדינה תיתן להם.

מיכל רוזין: אני בעד שהמדינה תיתן להם אבל אתם לא נותנים להם כי אתם שונאים זרים.

בצלאל סמוטריץ': אף אחד לא שונא זרים.

בצלאל סמוטריץ': אני לא שונא זרים.

מיכל רוזין: לא, אתה רק רוצה שהעמותה הומניטרית שדואגת להם שיהיה להם אוכל ותרופות, שהיא לא תקבל ואותה לסגור.

מיכל רוזין: כדאי שבמקום להיות פופוליסט ולהכליל את כולם, תלמד את התוכן.

מיכל רוזין: אתה לא לומד את התוכן.

בצלאל סמוטריץ': אתם פופוליסטים.

משה גפני: אני מחדש את הישיבה.

משה גפני: אנחנו באמצע סעיף 46.

משה גפני: ההסבר של ארז אורעד.

משה גפני: אמרת שאתה בדקת את העמותה.

<ארז אורעד: כן.

<ארז אורעד: אני אמשיך מהמקום בו הפסקתי.

<ארז אורעד: עמותת אליפלט, רשות המסים בחנה אותה והתייעצנו בעבר גם עם משרד המשפטים בנושאים האלה.

<ארז אורעד: אני אפרט את הפעילות של העמותה.

<ארז אורעד: לפני כן אומר שאנחנו עושים הבחנה כאן בין עידוד לבין מתן צרכים הומניטריים.

<ארז אורעד: התלבטנו, בדקנו, עשינו ביקורות בעמותה, ביקורות עומק, ואני אפרט מה הפעילות שלה.

<ארז אורעד: העמותה הוקמה בשנת 2012 בעקבות השלכת בקבוקי תבערה באפריל על גנון בדרום תל אביב, שם שהו 21 תינוקות ופעוטות של פליטים מסודן ואריתריאה.

<ארז אורעד: העמותה פתחה למעשה מועדונית בשעות אחר הצהרים והמועדונית הזאת משמשת אך ורק לצורך מתן בית חם מפני מניעת סכנה של שוטטות ברחוב של הילדים האלה, טיפול נפשי ומתן משהו בצרכים המינימליים וההומניטריים הבסיסיים.

<ארז אורעד: אנחנו מצאנו לנכון להמליץ על העמותה הזאת למרות ההתלבטות שהייתה לנו משום שאנחנו לא רואים כאן עידוד אלא אנחנו רואים שהצורך של מדינת ישראל, האינטרס של מדינת ישראל הוא שלא יהיו לה אנשים שיתגוללו ברחובות, הומלסים, ושיהיו כמה שפחות ברחובות.

<ארז אורעד: זה הצורך הבסיסי המינימלי שאנחנו מצאנו לנכון.

מכלוף מיקי זוהר: אתה אומר שמהות העמותה והפעילות שלה היא ליצור קורת גג למסתננים.

<ארז אורעד: בהחלט כן.

<ארז אורעד: זה מה שבדקנו ומצאנו.

<ארז אורעד: לא למסתננים, אלא לילדים, לפרטים, לפעוטות.

מכלוף מיקי זוהר: אך ורק פעוטות?

<ארז אורעד: אך ורק פעוטות.

<ארז אורעד: הנה, כתוב וכתבנו את זה.

בצלאל סמוטריץ': הוצאתם איזו חוות דעת?

<ארז אורעד: העמותה הזאת, הכותרת שלה היא אזרחים למען ילדי פליטים.

<ארז אורעד: אני בטוח שאלה גם אותם אזרחים של דרום תל אביב שלא היו רוצים לראות את ילדי הפליטים משוטטים ברחובות.

מכלוף מיקי זוהר: אני שואל את עצמי האם זה לא מסווה לפעילות אחרת של המסתננים עצמם.

משה גפני: מיקי, רגע, מיכל ביקשה קודם.

מיכל רוזין: בקצרה.

מיכל רוזין: קודם כל, מדובר כאן בצביעות מדהימה.

מכלוף מיקי זוהר: אנחנו לא נשתוק.

מיכל רוזין: גפני, עוד לא שמעת אותי.

מיכל רוזין: יש לי טיעון מאוד חשוב בעניין הזה.

משה גפני: בבקשה, תגידי את הטיעון.

מיכל רוזין: יושבים כאן שני חברי קואליציה שמתנגדים כאשר הם רק בשנה האחרונה העבירו ארבעה מיליון שקלים דרך משרד הרווחה להקמת מעונות יום לאותם ילדים בדיוק.

מיכל רוזין: החסר, לו דואגת אותה עמותה, זה לילדים מגיל אפס עד שלוש שלהם בעצם הכסף של הרווחה לא דואג.

מיכל רוזין: אותם תינוקות, אפילו פעוטות, בגילי אפס עד שלוש, אתה ילדים שנמצאים בגני ילדים משעה 6:30 בבוקר עד 7:00 בערב במקרה הטוב.

מיכל רוזין: גפני, אני בדרך כלל מאוד צנועה אבל בעניין הזה אני מבינה יותר מכל מי שיושב כאן מסביב לשולחן הזה, גם את הפרטים, גם את העובדות וגם את השטח, את העמותה ואת הפעילות ואת גני הילדים.

מיכל רוזין: אף אחד שמדבר כאן לא היה בגני הילדים האלה.

מיכל רוזין: שבעה תינוקות מתו בשנה שעברה בגלל התנאים באותם בתי תינוקות.

מיכל רוזין: אי אפשר אפילו לקרוא להם גנים כי הם לא רואים את אור היום אלא הם נמצאים שם כאשר חוטי חשמל מעליהם.

מיכל רוזין: הילדים האלה, אין להם תרופות, אין להם אוכל לאכול, אין להם מטרנה להאכיל את התינוקות.

מיכל רוזין: המצב שם רע מאוד.

מיכל רוזין: הסוגיה המדינית בין אם יהיו פה או לא יהיו פה, ודרך אגב, לא ממשלת מרצ בשלטון שמשאירה אותם כאן אלא ממשלת הליכוד, אבל זה דיון אחר לחלוטין.

מיכל רוזין: הם נמצאים כאן וכל עוד הם נמצאים כאן, ברמה המינימלית ההומניטרית אנחנו צריכים לדאוג בוודאי שלא ימותו תינוקות בבתי ילדים.

מכלוף מיקי זוהר: אנחנו עושים את זה כמדינה.

מיכל רוזין: לכן העמותה הזאת מספקת אוכל ותרופות לילדים.

מכלוף מיקי זוהר: המדינה עושה את זה.

מיכל רוזין: היא לא עושה את זה מספיק.

מכלוף מיקי זוהר: היא לא מספקת אוכל ותרופות.

מכלוף מיקי זוהר: יש לה מטרות אחרות שהיא מסתירה אותן.

מיכל רוזין: נו, באמת.

מיכל רוזין: באמת.

מיכל רוזין: גועל נפש שנאת הזרים.

מיכל רוזין: לאן היא מוליכה אתכם?

מיכל רוזין: באמת.

מכלוף מיקי זוהר: רק אותנו שונאים.

מכלוף מיקי זוהר: העולם מוכיח כל פעם מחדש.

משה גפני: מיקי, מה אתה רוצה שנעשה עכשיו?

מכלוף מיקי זוהר: אני רוצה להחריג את העמותה הזאת.

בצלאל סמוטריץ': להחריג אותה ולהצביע על הכול בלעדיה.

בצלאל סמוטריץ': להצביע עליה בנפרד.

מכלוף מיקי זוהר: אני רוצה לומר שהמדינה כפי שאמרה חברת הכנסת רוזין ואמרה נכון, עושה מבחינה הומניטרית את כל מה שנדרש.

מכלוף מיקי זוהר: היא לא מפקירה את העניין ההומניטרי בכל נושא המסתננים והפליטים וילדיהם ומשפחתם.

מכלוף מיקי זוהר: אותה עמותה שטוענת שהיא רוצה לעזור למדינה לסייע לאותם אנשים, מחשידה ולמה?

מכלוף מיקי זוהר: כי אם אנחנו כמדינה יודעים שאנחנו פועלים היטב למען הצרכים האלו, למה אנחנו צריכים עמותה?

מכלוף מיקי זוהר: אני מניח שהמימון שלה יגיע מאותם מקורות שיכתיבו לעמותה מה לעשות במימון הזה.

מכלוף מיקי זוהר: אם יגיע מימון לאותה עמותה - - -

בצלאל סמוטריץ': הקרן החדשה לישראל.

מכלוף מיקי זוהר: נניח של הקרן החדשה.

מיכל רוזין: תגידו לי, משרד הרווחה מעביר מיליוני שקלים ואתם אוסרים על עמותה לגייס כסף למען הדבר הזה?

מיכל רוזין: זה אבסורד.

<ארז אורעד: אני יכול להתייחס?

<ארז אורעד: אני רוצה להתייחס עניינית.

מיכל רוזין: זה לא רק אבסורד אלא זאת צביעות.

<ארז אורעד: כבוד הרב גפני, אני רוצה להתייחס.

<ארז אורעד: יש כאן איש מקצוע שמדווח מה עושה העמותה באמת.

<ארז אורעד: על כל אחת מהעמותות כאן יכולים לחשוד שהיא עושה משהו לא כשר ולא למטרות לשמן היא הוקמה, אבל אנחנו צריכים לסמוך לפחות על הבקרה.

<ארז אורעד: יש כאן בקרה.

<ארז אורעד: נאמר שזה לתינוקות, שאלה תרופות.

משה גפני: היועצת המשפטית, יש בעיה משפטית עם העמותה הזאת?

<שלומית ארליך: לא.

<שלומית ארליך: אין בעיה משפטית.

משה גפני: אין בעיה.

מכלוף מיקי זוהר: גפני, נראה לך שאתה תוכל להעביר כאן הצבעה על הראש שלי?

מכלוף מיקי זוהר: לא תהיה הצבעה.

מכלוף מיקי זוהר: הנה, אני מודיע לך.

מכלוף מיקי זוהר: לא תהיה הצבעה.

מכלוף מיקי זוהר: אתה חושב שאתה מסוגל להעביר כאן הצבעה על הראש שלי?

מיקי לוי: אתה נכנס בעמותה שעוזרת לילדים.

מיקי לוי: תזכור שהעם היהודי סבל.

בצלאל סמוטריץ': תפסיקו עם הדמגוגיה.

בצלאל סמוטריץ': מיקי, תפסיקו עם הדמגוגיה.

בצלאל סמוטריץ': אלה לא זכויות אדם.

בצלאל סמוטריץ': תפסיקו עם הדמגוגיה.

בצלאל סמוטריץ': אתם עוטפים בזכויות אדם - - -

מיכל רוזין: איש קטן ובזוי.

מיכל רוזין: איש קטן ובזוי נגד תינוקות.

בצלאל סמוטריץ': אני לא נגד תינוקות.

מיכל רוזין: איש קטן ובזוי שחכם על תינוקות.

מיכל רוזין: זה מה שאתה.

בצלאל סמוטריץ': אתם נגד המדינה היהודית.

בצלאל סמוטריץ': זה הכול.

מיכל רוזין: הכול חשוב לך, העיקר שהאנשים ימותו.

בצלאל סמוטריץ': אנשים לא ימותו.

מיכל רוזין: אבל הם מתים.

מיכל רוזין: הם מתים.

בצלאל סמוטריץ': המדינה מטפלת בהם.

בצלאל סמוטריץ': תפסיקו עם הדמגוגיה.

מיכל רוזין: תראה את הסטטיסטיקה.

מיכל רוזין: תינוקות מתים במדינת ישראל.

בצלאל סמוטריץ': שמענו.

בצלאל סמוטריץ': זה למעשה הסיפור שלכם.

בצלאל סמוטריץ': המדינה מטפלת בהם יום יום ושעה שעה ונותנת מיליונים לטפל בהם.

בצלאל סמוטריץ': את אומרת שאנחנו מפקירים אותם?

בצלאל סמוטריץ': כל העמותות האלה עושות הכול כדי להשאיר כאן את המסתננים.

בצלאל סמוטריץ': אתם עושים את הכול בשם זכויות אדם ולכן אתם מזיקים לזכויות האדם.

מכלוף מיקי זוהר: שינסו להעביר כאן הצבעה.

בצלאל סמוטריץ': הפכתם זכויות אדם למילה נרדפת - - -

מיכל רוזין: די, די כבר.

מיכל רוזין: מספיק עם הדמגוגיה.

מיכל רוזין: ימין הזוי שהגיע לכאן וחותר תחת שלטונות המדינה.

מיכל רוזין: מספיק כבר.

מיכל רוזין: לא ייאמן.

בצלאל סמוטריץ': כשאין מה לומר לגופו של עניין, זה מה שאומרים.

מיכל רוזין: הורג תינוקות.

מיכל רוזין: אתה הורג תינוקות.

מיכל רוזין: זה מה שאתה עושה.

מיכל רוזין: ההתעלמות שלך מזה שהם נמצאים כאן כבר למעלה מעשור, אתה הורג תינוקות.

משה גפני: הישיבה נעולה.

משה גפני: אני אבקש אישור מהיושב ראש להתכנס אחר הצהרים.